פרוד (תוכנית טלוויזיה)
פרקים > עונה ראשונה

| מס' בסדרה | מס' בעונה | שם הפרק | בימוי | תסריט | תאריך שידור מקורי | רייטינג |
| --- | --- | --- | --- | --- | --- | --- |
| 1 | 1 | ‏Chapter 1‏ | אנדרו פלמינג (אנ') | דארן סטאר וג'פרי ריצ'מן (אנ') | 29 ביולי 2022 | N/A |
מייקל, סוכן נדל"ן בניו יורק, מתכנן מסיבת הפתעה לכבוד יום הולדתו ה-50 של קולין, בן-זוגו מזה 17 שנה. רגע לפני כניסתם למסיבה, קולין מפתיע אותו ואומר לו שהוא עוזב את דירתם המשותפת כדי "להבין דברים". מייקל חושש שקולין יתגרש לאחר פגישה עם לקוחה חדשה - קלייר, שמוכרת את דירתה לאחר שבעלה עזב אותה. לאחר טיפול זוגי, קולין נפרד ממייקל. סוזן, שותפתו העסקית של מייקל, מתקשרת אליו כדי לומר לו שהיא יודעת איפה קולין גר ועם מי.
| 2 | 2 | ‏Chapter 2‏ | אנדרו פלמינג | דארן סטאר | 29 ביולי 2022 | N/A |
סוזן מספרת למייקל שראתה את קולין מבעד לחלון דירתו החדשה עם טיילר, סוכן הנדל"ן המתחרה של מייקל. מייקל מתעמת עם טיילר, אבל טיילר מסביר שהוא רק עזר לקולין למצוא את הדירה. הוא גם אומר שלא נראה שקולין נמצא עם מישהו אחר, מה שמתסכל את מייקל עוד יותר, משום שזה אומר שקולין רק רצה לעזוב אותו. מייקל מתחרה מול טיילר מי ייצג את קלייר שמעוניינת למכור את דירתה, ולבסוף מייקל זוכה.
| 3 | 3 | ‏Chapter 3‏ | זואי קסאווטס (אנ') | ג'פרי ריצ'מן | 29 ביולי 2022 | N/A |
חבריו של מייקל, בילי וסטנלי, משכנעים אותו להיכנס לגריינדר על מנת להכיר גברים חדשים כדי לשכוח את קולין. בהתחלה הוא מהסס, אך בסופו של דבר עושה זאת ומגלה שגם קולין מחובר לגריינדר. פאולו, איטלקי אמיד שעבר לניו יורק, שוכר את שירותי מייקל וסוזן על מנת למצוא דירה. מייקל ופאולו מתכתבים דרך גריינדר, פאולו מתחיל עם מייקל, שנענה לו. מייקל נפגש עם סטנלי כדי לדבר על הסטוץ שהיה לו עם פאולו, והוא זועם כאשר הוא מגלה שקולין הזמין את סטנלי לארוחת ערב בדירתו החדשה.
| 4 | 4 | ‏Chapter 4‏ | זואי קסאווטס | אברהם היגינבות׳אם (אנ') | 29 ביולי 2022 | N/A |
קלייר קיבלה הצעה אחת בלבד עבור הדירה שלה והיא רוצה לחכות להצעה טובה יותר, ומייקל רומז שהיא מתקשה לעזוב את הדירה כי חוששת להתחיל חיים חדשים. מייקל נפגש עם קולין והם משוחחים, אך מהר מאוד השיחה הידידותית הופכת לוויכוח. מייקל נפגש עם יועץ זוגי, ומספר לו שקולין נפרד ממנו. היועץ אומר שייתכן שמייקל הבריח את קולין ממנו. סוזן וקלייר מתחברות במסיבה וקלייר מסכימה למכור את דירתה. מייקל מתנצל בפני סטנלי.
| 5 | 5 | ‏Chapter 5‏ | אנדרו פלמינג | דון רוס (אנ') | 29 ביולי 2022 | N/A |
מייקל וסוזן פוגשים בגורו רוחני. שניהם ספקניים בנוגע לתחזיותיו, אולם למחרת מייקל מתעורר בהרגשה טובה מאי פעם, פוגש בג'וש, רופא עור חתיך, ומתחיל איתו. בינתיים, סוזן מבינה שהגבר שאליו התייחס הגורו היה בנה שלה. לאחר מספר דייטים, מייקל וג'וש מגיעים למיטה.
| 6 | 6 | ‏Chapter 6‏ | אנדרו פלמינג | איישה קאר ורובין שיף (אנ') | 29 ביולי 2022 | N/A |
בילי מנחה אירוע רולר דיסקו (אנ'), שבו משתתפים גם מייקל וגם סטנלי. מייקל פוגש במורה חתיך בשם לוק, אך כאשר מערכת היחסים ביניהם מתחממת מייקל מחליט להיפרד כשהוא מרגיש שהם מתקדמים מהר מדי. סטנלי פוגש את ג'רי (אותו מגלם דייוויד בורטקה, בן-זוגו של ניל פטריק האריס). השניים קובעים להיפגש, וסטנלי מגלה שהעניין של ג'רי בו איננו רומנטי כשהוא מנסה לשדל אותו לרכוש ציורי אמנות חסרי כל ערך של אמו. קלייר מנסה לחפש דירה, אך עם מעט הצלחה; לבסוף היא מוצאת דירה שהיא אוהבת הסמוכה לדירתו של מייקל.
| 7 | 7 | ‏Chapter 7‏ | פיטר לאואר (אנ') | אברהם היגינבות׳אם ואיירה מדיסון (אנ') | 29 ביולי 2022 | N/A |
מייקל, סטנלי ובילי מחליטים לצאת לחופשת סקי, שם מייקל בפוגש בקורי, מתוון נדל"ן נאה אותו פגש לראשונה לפני שנים. מערכת היחסים בין מייקל לבין קורי מתחממת, אולי דעתו של מייקל מוסחת כאשר הוא מגלה כי לקולין נמצא במיאמי עם בן-זוג חדש, אדריכל חתיך ומצליח שצעיר יותר ממייקל. בינתיים, היחסים בין סוזן לבין קלייר מעמיקים, הודות לבילוי לילי משותף.
| 8 | 8 | ‏Chapter 8‏ | פיטר לאואר | ג'פרי ריצ'מן על פי סיפור מאת דארן סטאר וג'פרי ריצ'מן | 29 ביולי 2022 | N/A |
ג'ונתן וג'ונתן מתחתנים ומייקל מגיע לחתונה יחד עם סוזן. מייקל פוגש בחתונה את קולין, שהגיע לחתונה לבדו. להפתעתו של מייקל, הוא כבר לא חש איבה כלפי קולין והם אף רוקדים ביחד. מייקל עוזב את החתונה ומגיע לביתו רק כדי למצוא את קולין מחכה, אומר לו שאולי עשה טעות כשנפרד ממנו.